open-index/open-wikipedia-markdown huggingface dataset:
ბელცი

**ბელცი** () — მოლდოვის მესამე უდიდესი ქალაქი, ქვეყნის ჩრდილოეთ ნაწილის მნიშვნელოვანი ცენტრი. მდებარეობის დედაქალაქ კიშინიოვიდან ჩრდილოეთით 135 კმ-ში, მდინარე რეუტზე.

## რესურსები ინტერნეტში 
*  
* The former Jewish Community of Bălți/Beltsy
*   Tourism in Bălți at *www.tur.md*
*The Story of the Jewish Community in Bălți
* Jewish Cemetery in Bălți 

კატეგორია:მოლდოვის ქალაქები
Radiohead-ის დისკოგრაფია

ამ სტატიაში მოტანილია დამატებითი ინფორმაცია ინგლისურ როკ ჯგუფის  — Radiohead-ის დისკოგრაფიის შესახებ.

## სტუდიური ალბომები
 **I** Radiohead ექვემდებარებოდა ლეიბლებს Parlophone (ბრიტანეთი) და Capitol Records (აშშ).
 **II** *In Rainbows* იყო პირველი ციფრული ჩამოტვირთვის ფორმის ალბომი, რომლის ფასი იყო თავისუფალი.  ნებისმიერ მსურველს შეეძლო მისთვის ნებისმიერი თანხის გადახდა - დაწყებული 0 ცენტიდან.

## EP-ები
## კრებულები
## სინგლები
### სხვა წარმატებული სიმღერები
 **III** "Prove Yourself" შეტანილია EP-ში *Drill*, თუმცა "Creep" ითვლება ჯგუფის პირველ წარმატებულ სინგლად. "Prove Yourself" მოგვიანებით ასევე ჩაიწერა ალბომისთვის *Pablo Honey*.
 **IV** "Creep" კვლავ მოხვდა ბრიტანული სინგლების ჩარტის #25 პოზიციაზე 2008 წელს, მას შემდეგ, რაც გამოვიდა *Radiohead: The Best Of*, ხოლო iTunes-ში განთავსდა ჯგუფის მთელი კატალოგი.
 **V** "My Iron Lung" ასევე შეტანილია ამავე სახელწოდების EP დისკის სხვადასხვა გამოცემაში. EP მოგვიანებით გავრცელდა მსოფლიო მასშტაბით.
 **VI** "Lucky" ასევე შეტანილია საქველმოქმედო დისკში *Help EP*, რომელიც ბრიტანეთში 1995 წლის ოქტომბერში, ორგანიზაციის War Child მხარდასაჭერად გამოიცა.

### DVD-ები
**Live at the Astoria* (1995, VHS)
**7 Television Commercials* (1998, VHS/DVD)
**Meeting People Is Easy* (1999, VHS/DVD)
**The Most Gigantic Lying Mouth Of All Time* (2004, DVD)
**Live at the Astoria* [მეორე გამოცემა]* (2005, DVD)
**In Rainbows – From the Basement* (2008, ვრცელდება iTunes-ის მეშვეობით)
**Live in Praha* (კონცერტი, 23 აგვისტო, 2009; უფასო ჩამოტვირთვისათვის გავრცელდა 2010 წლის 23 აგვისტოს)
**Radiohead for Haiti* (კონცერტი, 24 იანვარი, 2010; უფასო ჩამოტვირთვისათვის გავრცელდა 2010 წლის 24 დეკემბერს)

## მუსიკალური ვიდეოები
 **VI** სიმღერის "Creep" ვერსია გადაცემიდან *MTV Beach House* გადიოდა MTV-ს ამერიკულ ეთერში, ჩვეულებრივი მუსიკალური ვიდეოს მაგივრად
 **VII** გადაწყვეტილი იყო ალბომის *OK Computer'' ყველა სიმღერისათვის ვიდეოკლიპების მომზადება, მაგრამ პროექტი შეჩერდა ფინანსური პრობლემების გამო. შეჩერების კიდევ ერთი მიზეზი იყო ჯგუფის უკმაყოფილება შემოთავაზებული ვიდეოებით. კლიპები "Let Down" და "Fitter Happier" დაასრულეს, მაგრამ ისინი ეთერში არ მოხვდნენ.
 **VIII** "All I Need" გამოიყენებოდა MTV EXIT-ის მიერ აზიაში ანტი-ტრეფიკინგული კამპანიის ფარგლებში.

## იხილეთ აგრეთვე 
*ტომ იორკის დისკოგრაფია

## სქოლიო 
კატეგორია:Radiohead
კატეგორია:დისკოგრაფიები
Pablo Honey

***Pablo Honey*** — ბრიტანული ალტერნატიული როკ-ჯგუფ Radiohead-ის სადებიუტო სტუდიური ალბომი, გამოცემული ბრიტანეთში 1993 წლის 22 თებერვალს Parlophone Records-ის, ხოლო აშშ-ში – Capitol Records-ის მიერ. ალბომის პროდიუსერები არიან შონ სლეიდი და პოლ კ. კოლდერი. იგი ჩაიწერა Chipping Norton Recording Studios-ში და Courtyard Studio-ში, ოქსფორდშირში, 1992 წლის სექტემბერ-ნოემბერში. ალბომის სახელწოდება მომდინარეობს Jerky Boys-ის სატელეფონო ხუმრობიდან, რომელშიც პიროვნება, რომელიც რეკავს, მსხვერპლს მიმართავს „Pablo, honey? Please come to Florida!“ (). ამ ჩანაწერის ნაწყვეტი ჟღერს სიმღერაში „How Do You?“.

კრიტიკოსებმა ალბომი ძირითადად კეთილგანწყობით შეაფასეს, თუმცა ზოგმა არ მოიწონა გრანჟის ჟღერადობა, ხოლო რამდენიმე სიმღერას დაუსრულებელი უწოდა. ალბომი ხშირად ჯგუფის სხვა ნაშრომებთან მიმართებაში უფრო უარყოფითად განიხილება, თუმცა რეტროსპექტიული მიმოხილვები მას დადებითად აფასებენ. ალბომიდან გამოიცა სამი წარმატებული სინგლი - „Anyone Can Play Guitar“, „Stop Whispering“ და, შესაძლოა, წამყვან რადიოეთერში ჯგუფის ყველაზე ცნობილი სიმღერა, „Creep“. *Pablo Honey* ბრიტანეთის ალბომების ჩარტში #22 პოზიციამდე ავიდა და ამ და სხვა ქვეყნებში პლატინის სტატუსით აღინიშნა.

## შექმნა
## სიმღერების სია
ყველა სიმღერის ავტორები - Radiohead, გარდა მითითებულისა.

## პერსონალი 
* ტომ იორკი – ვოკალი, გიტარა, ფირების ეფექტები
* ჯონი გრინვუდი – გიტარა, პიანინო, ორგანი
* კოლინ გრინვუდი – ბას-გიტარა
* ედ ო'ბრაიენი – გიტარა, ბეკ-ვოკალი
* ფილ სელუეი – დასარტყმელი საკრავები

## სერტიფიცირებები
## სქოლიო 
კატეგორია:Radiohead-ის ალბომები
კატეგორია:1993 წლის სადებიუტო ალბომები
კატეგორია:Parlophone-ის ალბომები
კატეგორია:Capitol Records-ის ალბომები
კატეგორია:ალბომები შონ სლეიდის პროდიუსერობით
კატეგორია:ალბომები პოლ კ. კოლდერის პროდიუსერობით
თავისუფალი კოლხური

**თავისუფალი კოლხური** (აგრეთვე **ლაზური**) — ქართული ცურვის სტილი.

1960-იანი წლების დასაწყისში, ანაკლიის მახლობლად,  სოფ. ერგეტაში, მეგრელ ბერიკაცს ლევან ქურსუას (1887-1969) აქვს მოყოლილი ქართული ლეგენდა, რომ უძველეს დროში კოლხი (ლაზი) და იბერიელი მეომრები სამხედრო მომზადების დროს იყენებდნენ განსაკუთრებული ყაიდით ცურვას.

მოცურავ ჰენრი კუპრაშვილის მიერ გაცოცხლებული ცურვის ქართული  ყაიდები: ლაზური (თავისუფალი კოლხური) და იბერიული — სპორტული ყაიდები, ხელფეხშეკრული კოლხური (სამხედრო-საწრთვნელი ყაიდა), აფხაზურა, ოკრიბულა, თახვია, ქიზიყური და ხაშურული (სავარჯიშო-საწრთვნელი ყაიდები) მსოფლიოში ცურვის განსაკუთრებული სახეებია. ტრადიციული ცურვისგან განსხვავებით ქართული ცურვის საერთო მახასიათებელია ცურვისა და სუნთქვის ტექნიკა, ცურვის დროს ხელების უმოძრაო მდგომარეობა და თავისებური ჰიდროდინამიკური წინააღმდეგობის წარმოშობა. ამ საერთო მახასიათებლების გამო ცურვის ეს რვა სახეობა, ანუ ცურვის კოლხურ–იბერიული ჯგუფი, "ქართულის" საერთო სახელწოდების ქვეშ ერთიანდება. 

დრო და დრო ტარდება შეჯიბრები ცურვის ამ სახეობაში. 

## ვიდეოკადრები
*შეჯიბრება თბილისის მერიის თასზე 25.05.2010
*საქართველოს პირველი ჩემპიონატი 27.06.2009
*Reuters

## ლიტერატურა
* ჰენრი კუპრაშვილი. ქართული ცურვა.სახელმძღვ. რედ.: პროფ.გიორგი დოლიძე ; მხატვ.: ლევან ძაგნიძე. თბ., 2004. ISBN 99940-0-190-6 .  UDC:  797.2.034.2(479.22) + 797.2(075) http://www.nplg.gov.ge/ec/search.php?lang=en&cmd=search&db=cart&pft=biblio&sf=advanced&qs=a%3A2%3A%7Bs%3A2%3A%22sf%22%3Bs%3A8%3A%22advanced%22%3Bs%3A5%3A%22query%22%3Ba%3A1%3A%7Bi%3A0%3Ba%3A2%3A%7Bs%3A1%3A%22q%22%3Bs%3A46%3A%22%E1%83%99%E1%83%A3%E1%83%9E%E1%83%A0%E1%83%90%E1%83%A8%E1%83%95%E1%83%98%E1%83%9A%E1%83%98%20%E1%83%B0%E1%83%94%E1%83%9C%E1%83%A0%E1%83%98%22%3Bs%3A1%3A%22f%22%3Bs%3A3%3A%22700%22%3B%7D%7D%7D
* ჰენრი კუპრაშვილი. ქართული ცურვა.[სახელმძღვ. ცურვის მოყვარულთათვის / რედ.: პროფ.გიორგი დოლიძე ; მხატვ.: ლევან ძაგნიძე - მე-2 გამოც. - ქუთაისი : ქუთაისის სახელმწიფო უნივერსიტეტის გამ-ბა, 2005. ISBN 99940-0-561-8.  UDC:  797.2.034.2(479.22) + 797.2(075) http://www.nplg.gov.ge/ec/search.php?lang=en&cmd=search&db=cart&pft=biblio&sf=advanced&qs=a%3A2%3A%7Bs%3A2%3A%22sf%22%3Bs%3A8%3A%22advanced%22%3Bs%3A5%3A%22query%22%3Ba%3A1%3A%7Bi%3A0%3Ba%3A2%3A%7Bs%3A1%3A%22q%22%3Bs%3A46%3A%22%E1%83%99%E1%83%A3%E1%83%9E%E1%83%A0%E1%83%90%E1%83%A8%E1%83%95%E1%83%98%E1%83%9A%E1%83%98%20%E1%83%B0%E1%83%94%E1%83%9C%E1%83%A0%E1%83%98%22%3Bs%3A1%3A%22f%22%3Bs%3A3%3A%22700%22%3B%7D%7D%7D
***დარდანელის გმირი**: შვიდი უნიკალური მოვლენა / მთ.რედ.:ომარ გოგიაშვილი. თბ.:მედია ჰოლდინგი "ჯორჯიან თაიმსი", 2003.64 გვ.;ტექსტი  ქართულ, ინგლისურ და  რუსულ ენებზე. ISBN 99940-0-190-6 UDC: 796.092.2 + 797.2(479.22)http://www.nplg.gov.ge/ec/catalog.php?lang=en&db=cart&pft=biblio&udc=797.2%3C479.22%3E 
*საქართველოს პირველი ჩემპიონატი "ლაზურში" 
*первый чемпионат по древнему стилю плавания (რუსული)

## სქოლიო 
კატეგორია:ცურვა
კატეგორია:ქართული ცურვა
ბანკნოტი

მინი|სხვადასხვა ბანკნოტები
**ბანკნოტი**, იგივე *ბანკის ბილეთი* — ფულის საკრედიტო ნიშანი, რომელსაც უშვებს საემისიო ბანკი და რომელიც ცვლის ლითონის ფულს მიმოქცევაში. ბანკის ბილეთი წარმოიშვა ფულის, როგორც გადახდის საშუალების, განვითარებასთან ერთად; წარმოებისა და საქონელბრუნვის ზრდასთან ერთად ლითონის ფულის ნაცვლად ნაწილობრივ იყენებდნენ კომერციულ თამასუქს, რომელიც თანდათან შეცვალა ბანკის ბილეთმა. ბანკის ბილეთს უშვებდა თითქმის ყველა ბანკი; ბანკის ბილეთის რეგულირებული ემისია სახელმწიფოს მიერ ინგლისის ბანკის დაარსებით 1694 წელს დაიწყო. 1833 წელს ბანკის ბილეთი ინგლისის ეროვნულ ფულად გადაიქცა და გადახდის საშუალების კანონიერი უფლება მოიპოვა. საფრანგეთში ბანკის ბილეთი ეროვნული ფულის ნიშნად გადაიქცა 1800-1803 წლებში; გერმანიაში (პრუსიაში) – 1846 წელს და ნიდერლანდელებში – 1814-1830 წლებში. ბანკის ბილეთი ოქროზე გადასახურდავებელი ვალდებულებაა. ბანკის ბილეთის ოქროზე გადახურდავება კერძო პირს არ შეუძლია.

## რესურსები ინტერნეტში
* Shishanov V. The Assignats of 1802-1803 

## ლიტერატურა 
* ქსე, ტ. 2, გვ. 193-194, თბ., 1977

*
ბიმეტალიზმი

[260px|მინიატიურა|მარჯვნივ|ოქრო 20-ფრანკიანი და ვერცხლის 5-ფრანკიანი, [საფრანგეთის მეორე რესპუბლიკა|საფრანგეთის მეორე რესპუბლიკის პერიოდი. წონა შესაბამისად 6,41 გ და 24,94 გ, შეფარდება 1:15,5.]]
**ბიმეტალიზმი** — ფულადი სისტემა, რომლის პირობებში საყოველთაო ეკვივალენტის როლი კანონმდებლობით მიკუთვნებული აქვს ორ კეთილშობილ ლითონს — ოქროსა და ვერცხლს. ორივე ლითონისაგან მოჭრილი მონეტები შეუზღუდავად ასრულებენ ფულის ყველა ფუნქციას თანაბარი პირობებით. ბიმეტალიზმი, როგორც ფულადი სისტემა, შუა საუკუნეებში დამკვიდრდა; ცნობილია მისი ორი სახეობა: *პარალელური ვალუტის სისტემა* და *ორმაგი ვალუტის სისტემა*. 

პარალელური ვალუტის სისტემის არსებობისას ოქროსა და ვერცხლის ფასების შეფარდება (პარიტეტი) მყარდება სტიქიურად, მათი საბაზრო ღირებულების შესაბამისად. ეს სისტემა ახასიათებდა ადრეულ პერიოდს. იგი მოუხერხებელი იყო ანგარიშსწორებისათვის, რადგან ოქროსა და ვერცხლის თანაფარდობა და ე. ი., საქონელთა ფასები სისტემატურად იცვლებოდა. 

ორმაგი ვალუტის სისტემის არსებობის პირობებში კი პარიტეტს ოქროსა და ვერცხლს შორის აწესებდა მთავრობა; მაგ., ევროპის ქვეყნებში 1865 წელს ეს თანაფარდობა შეადგენდა 1 : 15,5. 

ბიმეტალიზმი არ პასუხობს განვითარებული სასაქონლო წარმოების მოთხოვნებს და ეწინააღმდეგება ფულის ბუნებას, რომელიც მოწოდებულია შეასრულოს საქონელთა საყოველთაო ეკვივალენტის როლი. ბიმეტალიზმის წინააღმდეგობრივმა ხასიათმა და მერყეობამ, ასევე ვერცხლის წარმოების ზრდამ და აქედან გამომდინარე მისი ღირებულების შემცირებამ (ვერცხლისა და ოქროს შეფარდება იყო 1880წ. – 1 : 18, 1907 წ. – 1 : 40) და სხვა ფაქტორებმა XIX საუკუნის დასასრულიდან ოქროს მონომეტალიზმზე გადასვლა გამოიწვია.

## ლიტერატურა 
## რესურსები ინტერნეტში
*The Bimetallic Standard
*Speeches before the 51st Congress (1889-1891)(ეკონომიკური კვლევების ფედერალური სარეზერვო საარქივო სისტემა).
*Speeches before the 52nd Congress (1891-1893) (ეკონომიკური კვლევების ფედერალური სარეზერვო საარქივო სისტემა).
*Speeches before the 53rd Congress (1893-1895)  (ეკონომიკური კვლევების ფედერალური სარეზერვო საარქივო სისტემა).

კატეგორია:ფული
კატეგორია:საერთაშორისო ეკონომიკა
კატეგორია:საერთაშორისო ვაჭრობა
კატეგორია:ნუმიზმატიკა
დემონეტიზაცია

**დემონეტიზაცია**  (დე... და მონეტა), სახელმწიფო ხელისუფლების მიერ მონეტისათვის მიმოქცევისა და გადახდის საშუალებათა კანონიერი ფუნქციის ჩამორთმევა. მონეტის ხმარებიდან ამოღება, რასაც განაპირობებს რემედიუმის მკვეთრი გადახრა. მონეტა, რომელმაც დემონეტიზაცია განიცადა, თავის ღირებულებას ინარჩუნებს მხოლოდ მასში შემავალი ლითონის (წონის მიხედვით) ღირებულების რაოდენობით. დემონეტიზაცია ჩვეულებრივ, ფულის სისტემის შეცვლის დროს ტარდება; მაგ., მონეტის ლითონის გაუფასურებისა და სხვა სავალუტო ლითონზე გადასვლისას.

## ლიტერატურა
* ქსე, ტ. 3, გვ. 467, თბ., 1978

კატეგორია:ნუმიზმატიკა
კარატი

**კარატი** — ძველი ბერძნული წონის ერთეული; შუა საუკუნეებში გავრცელებული იყო ახლო და შუა აღმოსავლეთის ქვეყნებშიც. ბერძნულ-რომაული კარატი უდრიდა 0,189 გ, ეგვიპტური — 0,196 გ. საქართველოში დამკვიდრდა XI–XVII საუკუნეებში კერატის და XVII–XVIII საუკუნეებში ყირათის სახელწოდებით. კერატი შედიოდა დრამის წონით სისტემაში და მისი –ს, ანუ 1,212 გ იყო. ყირათი შეადგენდა მისხლის -ს, ანუ 0,192 გ.

კარატი არის ასევე ძვირფასი ქვების მასის საზომი. 1907 წელს პარიზის საერთაშორისო კონვენციის განსაზღვრით კარატი უდრის 200 მგ ან 2·10−4 კგ. ზოგ ქვეყანაში აღნიშნავს ასევე ძვირფასი ლითონების შენადნობთა სინჯს.

## ლიტერატურა 
კატეგორია:მასის საზომი ერთეულები
კლიშე (ტიპოგრაფია)

**კლიშე** (ფრანგ. cliché) — საბეჭდი ფორმა, იყენებენ საილუსტრაციო ორიგინალების მაღალი ბეჭდვის ხერხით აღწარმოებისათვის. სარეპროდუქციო ორიგინალის ხასიათის მიხედვით, კლიშე არის შტრიხული და რასტრული. 

*შტრიხულ კლიშეს* იღებენ შტრიხებით შედგენილი გამოსახულებიდან (კალმით ნახატი, გრავიურის ანაბეჭდი, ნახაზი).
 
*რასტრულ კლიშეს* ნახევრადტონოვანი გამოსახულებიდან, რომელიც შედგება სხვადასხვა ნაჯერობის ელემენტებისაგან (ფოტოსურათი, აკვარელით ან ზეთის საღებავებით ნახატი). კლიშეს აკეთებენ ხეზე, ლინოლეუმზე, თუთიაზე (ყველაზე მეტადაა გავრცელებული), ასევე თითბერზე, სპილენძზე, პლასტმასაზე.
## იხილეთ აგრეთვე 
* ქსილოგრაფია
* ლინოგრავიურა
## ლიტერატურა 
* ქსე, ტ. 5, გვ. 561, თბ., 1980

კატეგორია:პოლიგრაფია
კოლექცია

**კოლექცია** ( „შეგროვება, კრებული“), ერთგვაროვანი ან თემატურად გაერთიანებული საგნების, რომლებსაც, როგორც წესი, აქვს ისტორიული მნიშვნელობა, სისტემაში მოყვანილი კრებული.

**კოლექციონერობა** შემგროვებლობისაგან იმით განსხვავდება, რომ იგი გულისხმობს საკოლექციო მასალის გამოვლინებას, შეგროვებას, შესწავლას და სისტემაში მოყვანას; აღმოცენდა რენესანსის ეპოქაში (მედიჩები ფლორენციაში, ლუი XIV, ფრანგი კარდინალები რიშელიე და მაზარინი, პაპები იულიუს II, ლეო X და სხვ.). ცნობილი უნივერსალური კოლექცია ჰქონდათ გოეთესა და ამერიკელ მხატვარსა და ბუნებისმეტყველს ჩ. პილსს. 

XIX და XX სს-ის მიჯნაზე ჯერ აშშ-ში, შემდეგ ევროპაში კოლექცია კაპიტალის დაბანდების სარფიან ხერხად იქცა, რადგანაც გადასახადები არ ედებოდა, რამაც  კოლექციის ობიექტებით სპეკულაცია გამოიწვია.

კოლექციონირება ხელს უწყობდა ნუმიზმატიკის, ჰერალდიკის, სფრაგისტიკის, აგრეთვე არქეოლოგიის, ეთნოგრაფიისა და სხვ. განვითარებას. ჩამოყალიბდა კოლექციონირების სამი სახე: სამეცნიერო, სასწავლო და მოყვარულთა. გამოიკვეთა მისი დარგებიც: ფილატელია (საფოსტო მარკების შეგროვება და შესწავლა), ბონისტიკა (ქაღალდის ფულის, ნიშნებისა და ბონების შეგროვება და შესწავლა), მოყვარულთა ნუმიზმატიკა (მონეტების შეგროვება), ფილუმენია (ასანთის კოლოფების ან მათი ეტიკეტების შეგროვება), ფილოკარტია (ბარათების შეგროვება და შესწავლა), ფალერისტიკა (სამკერდე ნიშნების შეგროვება და შესწავლა), ფილოფონია (მუსიკალური ჩანაწერების შეგროვება და შესწავლა) და სხვ. ბევრ ქვეყანაში არის კოლექციონერთა საზოგადოებები, გამოდის სპეციალური წიგნები, ჟურნალები და კატალოგები.

## ლიტერატურა
კატეგორია:ჰობი
თითბერი

**თითბერი** — სპილენძის ფუძეზე დამზადებული შენადნობი, რომლის ძირითადი დანამატია თუთია (50%-მდე); თითბერი – ჯერ კიდევ ჩვ. წ. აღ -მდე ძველი ბერძნებისა და ეგვიპტელებისათვის იყო ცნობილი. XVIII საუკუნის ბოლომდე მას იღებდნენ ხის ნახშირთან შერეული სპილენძისა და თუთიის მადნის დნობით. XIX საუკუნიდან დაიწყეს სპილენძისა და თუთიის პირდაპირი შედნობა. სპილენძის შენადნობებიდან თითბერი ყველაზე გავრცელებულია. იგი ადვილად მუშავდება წნევით, ახასიათებს მაღალი მექანიკური თვისებები, ლამაზი ფერისაა და შედარებით იაფია. თითბერთაგან ამზადებენ ლენტებს, ფურცლებს, წნელებს, მილებს, მავთულს (დეფორმირებადი თუთბერი), აგრეთვე სხმულებს. თუთიის შემცველობის გაზრდასთან ერთად იცვლება თითბერის ფერი წითლიდან ღია ყვითლამდე. თითბერს, რომელიც შეიცავს 10%-მდე თუთიას, ტომპაკი ჰქვია, ხოლო 10-იდან 20%-მდე — შემცველს კი ნახევრადტომპაკი. ეს შენადნობები გამოირჩევა კოროზიამედეგობით და გადიდებული პლასტიკურობით. მათ იყენებენ რადიატორების მილების, ფურცლების, ლენტის დასამზადებლად, ფოლადის მისატკეცად.

თითბერს, რომელიც შეიცავს 20% თუთიას, იყენებენ ნაკეთობათა ცივი შტამპვით, დაწნეხითა და ადიდვით დასამზადებლად. მექანიკური, ანტიკოროზიულ და სხვა თვისებათა გასაუმჯობესებლად სპილენძისა და თუთიის ორმაგ შემადნობებს უმეტესად ალუმინს, რკინას, მანგანუმს, ნიკელს, ტყვიას და სხვა ელემენტებს უმატებენ (ჯამში დაახლოებით 10-მდე). თითბერს, რომელიც შეიცავს 15% Zn და 0,5% Al აქვს ოქროს ფერი, გადიდებული ატმოსფერული კოროზიამდგრადობა; მას იყენებენ, როგორც ოქროს შემცვლელს, წარჩინების ნიშნების, მხატვრულ ნაკეთობათა დასამზადებლად. თითბერი, რომელსაც დამატებული აქვს 1,5% Sn, ზღვის წყლის მიმართ კოროზიამედეგია. ტყვიის შემცველ თითბერს იყენებენ საავტომობილო და საათების მრეწველობაში. თითბერს იყენებენ აგრეთვე საერთო მანქანათმშენებლობაში, ხელსაწყოთმშენებლობაში, თბოტექნიკაში და წარმოების სხვა მრავალ დარგში.

## ლიტერატურა 
კატეგორია:შენადნობები
ლიგატურა (საიუველირო საქმე)

**ლიგატურა** — დამხმარე შენადნობი, რომელთა მეშვეობით თხევად ლითონს მალეგირებელ ელემენტებს ლითონის ნადნობისათვის ან გამყარებული ლითონის განსაზღვრული თვისებების მისანიჭებლად. ლიგატურიდან თხევადი ლითონისთვის მალეგირებელი ელემენტების დამატება სხვა ხერხითაც შეიძლება(იხ. ლეგირება), მაგრამ იგი ამ თვისებებს ლიგატურიდან უკეთესად ითვისებს. ძვირფასი ლითონის მონეტის მოსაჭრელად განკუთვნილი შენადნობისათვის დაბალი ხარისხის ლითონის დამატება; მაგ., ვერცხლის ან სპილენძის დამატება ოქროსათვის, სპილენძისა – ვერცხლისათვის და ა.შ.; ამგვარ შენადნობს ოქროთი ან ვერცხლით ლეგირებული ეწოდება, მონეტის ჩამოსხმისათვის მოხმარებულ შენადნობის მასას (წონას) კი  მონეტის ლიგატურული მასა.

## იხილეთ აგრეთვე
* ლეგირება

## ლიტერატურა
კატეგორია:შენადნობები
ოსტეოპოროზი

მინი|200პქ|Osteoporosis.JPG|ოსტეოპოროზით დაავადებული მოხუცი ქალი
**ოსტეოპოროზი** () — დაავადება დაკავშირებული ძვლის ქსოვილის დაზიანებასთან (დავიწროებასთან), რომელიც ძვლის მოტეხილობასა და დეფორმაციას იწვევს.

ასაკთან ერთად ძვლები ვიწროვდება და მყიფე ხდება. ნაწილობრივ ეს იხსნება იმით, რომ დაახლოებით 35 წლის შემდეგ ძვლებიდან კალციუმის გამორეცხვა უფრო ინტენსიურად ხდება. ეს თვისება დამახასიათებელია ყველასთვის, თუმცა ზოგიერთ ადამიანს უფრო მკაფიოდ უვლინდება და ოსტეოპოროზი უვითარდება.

## რესურსები ინტერნეტში
* 
* Handout on Health: Osteoporosis&nbsp; – US National Institute of Arthritis and Musculoskeletal and Skin Diseases

## სქოლიო
კატეგორია:ძვლის დაავადებები
კატეგორია:ენდოკრინოლოგია
კატეგორია:ასაკთან დაკავშირებული დაავადებები
ჯორჯ ჯენინგსი

**ჯორჯ ჯენინგსი** (); დ.  10 ნოემბერი, 1810 — გ. 17 აპრილი, 1882) — ინგლისელი სანიტარული ინჟინერი და სანტექნიკოსი, რომელმაც პირველი საზოგადოებრივი საპირფარეშო გამოიგონა.

ჯენინგსის სპეციალიზაცია ტუალეტის ისეთი დიზაინი შექმნა იყო, რომელიც „ისევე უნაკლო იქნებოდა, როგორც კი სანიტარული კარადა შეიძლება ყოფილიყო“. თუმცა მისი შექმნილია ისეთი საზოგადოებრივი სანიტარული პროექტები, როგორიცაა მიწისქვეშა „საზოგადოებრივი საპირფარეშოები“ (). შესასვლელებს ლითონის ხელსაჭიდები ჰქონდა და განათებული თაღები, ინტერიერის კედლები კი კერამიკული ფილებით იყო დაფარული.

ერთ-ერთი დღემდე შემორჩენილი ნიმუშია მამაკაცთა საპირფარეშო უესლის კაპელასთან, ლონდონი, აგებული 1891 წელს და აღდგენილი 1972 წელს. მისი ყველაზე განთქმული ინსტალაცია იყო დიდი გამოფენისთვის მოსვენების ოთახები ბროლის სასახლეში.

კატეგორია:ინგლისელი ინჟინრები
კატეგორია:დაბადებული 10 ნოემბერი
კატეგორია:დაბადებული 1810
კატეგორია:გარდაცვლილი 17 აპრილი
კატეგორია:გარდაცვლილი 1882
ფულერ ოლბრაიტი

**ფულერ ოლბრაიტი** (Fuller Albright) (12 იანვარი, 1900 – 8 დეკემბერი, 1969) — ამერიკელი ენდოკრინოლოგი, რომელსაც მნიშვნელოვანი წვლილი მიუძღვის ამ სფეროს განვითარებაში, განსაკუთრებით კი კალციუმის მეტაბოლიზმის საკითხში.

ოლბრაიტს მიაწერენ მრავალ აღმოჩენას მედიცინაში. მან აღწერა პოლიოსტოტური ფიბროზი (რომელსაც მოგვიანებით მაკკუნი-ოლბრაიტის სინდრომი დაარქვეს), ჰიპერპარათიროიდიზმის კლინიკური და პათოლოგიური თვისებები და სხვადასხვა ტიპები (პარათიროიდის ჰორმონის გადაჭარბებული წარმოება პარათიროიდის გლანდების მიერ), კუშინგის სინდრომის მექანიზმი, და გამოიცნო მენოპაუზის მნიშვნელობა ოსტეოპოროზზე, სხვა მრავალთა შორის.

1943-44 წლებში იყო ამერიკის კლინიკური გამოძიების საზოგადოების პრეზიდენტი, 1945-46 წწ. შიდა სეკრეციების შესწავლის ასოციაციის პრეზიდენტი, ხოლო 1946-47 წლებში ენდოკრინული საზოგადოების ხელმძღვანელი. 1955 წელს აირჩიეს მეცნიერებათა ეროვნულ აკადემიაში.

კატეგორია:ამერიკელი ენდოკრინოლოგები
კატეგორია:დაბადებული 1900
კატეგორია:გარდაცვლილი 1969
ფრიდენსრაიხ ჰუნდერტვასერი

**ფრიდენსრაიხ ჰუნდერტვასერი** (გერმ. Friedensreich Hundertwasser, ნამდვ. სახელი Friedrich Stowasser — ფრიდრიხ შტოვასერი; დ. 15 დეკემბერი, 1928, ვენა, ავსტრია   — გ. 19 თებერვალი, 2000, ახალი ზელანდია) — ავსტრიელი არქიტექტორი და ფერმწერი, ორიგინალური შენობების შემქმნელი „ბუნებრივ“, „ეკოლოგიურ“ და „ბიომორფულ“ სტილში. მისი ერთ-ერთი პირველი და ყველაზე განთქმული პროექტი იყო ჰუნდერტვასერჰაუზი ვენაში, რომელიც შემდგომში მთელი მისი შემოქმედების ლეიტმოტივი გახდა.

ჰუნდერტვასერის ორიგინალური, უმართავი, ზოგჯერ შოკისმომგვრელი არტისტული ხედვა აისახა მის ფერწერაში, ეკოლოგიურობაში, ფილოსოფიაში, ფასადების დიზაინში, საფოსტო მარკებში, დროშებში და ტანსაცმელში. მის ნამუშევრებში გავრცელებულ თემათა შორისაა სწორი ხაზის უარყოფა, მკვეთრი ფერები, ორგანული ფორმები, ადამიანთა დაახლოება ბუნებასთან და მკაცრი ინდივიდუალიზმი. ის დღემდე რჩება განუმეორებლად, თუმცა მისი არქიტექტურული ნამუშევრები ემსგავსება ანტონიო გაუდისას ბიომორფულ ფორმებში და ფილების გამოყენებაში. ადრეულ პერიოდში მას შთაგონება ეგონ შილეს ნამუშევრებიდან მიუღია და მის სტილს ხშირად ადარებდნენ გუსტავ კლიმტის ხელწერას. ის აღტაცებაში მოჰყაავდა სპირალებს და სწორ ხაზებს „ეშმაკის ხელსაწყოებს“ უწოდებდა. ის ხელოვნების საკუთარ თეორიას „ტრანსავტომატიზმს“ უწოდებდა, სიურრეალისტურ ავტომატიზმზე დაყრდნობით, ყურადღებას ამახვილებდა რა მნახველის გამოცდილებაზე, თვით ხელოვანის განცდის ნაცვლად.

## სქოლიო
კატეგორია:ავსტრიელი მხატვრები
კატეგორია:ავსტრიელი არქიტექტორები
კატეგორია:ვენაში დაბადებულები
მონომეტალიზმი

**მონომეტალიზმი**, ( *monos* „ერთი, ერთიანი, ერთადერთი“; მეტალი <  „ლითონი“) — ფულადი სისტემა, რომლის დროსაც ერთი ლითონი არის საყოველთაო ეკვივალენტი და ფულადი მიმოქცევის საფუძველი. იმის მიხედვით, თუ რომელი ლითონი ასრულებს ამ როლს, მონომეტალიზმი შეიძლება იყოს: სპილენძის, ვერცხლისა ან ოქროსი. სპილენძის მონომეტალიზმი არსებობდა რომში ძვ. წ. III–II საუკუნეებში, ვერცხლისა — რუსეთში (1843-1852 წწ.), ნიდერლანდებში (1847-1875 წწ.), ინდოეთში (1852-1893 წწ.). ჩინეთში დიდხანს არსებობდა ვერცხლის მონომეტალიზმი, რომელიც ოფიციალურად შეიცვალა 1935 წელს. ოქროს მონომეტალიზმი შემოიღეს XVIII საუკუნის ბოლოს დიდ ბრიტანეთში და XIX საუკუნის ბოლოს ევროპის სხვა ქვეყნებში, რუსეთსა და იაპონიაში — 1897 წელს, აშშ-ში — 1900 წელს.

## ლიტერატურა
კატეგორია:ფული
მიუნცკაბინეტი

**მიუნცკაბინეტი** (გერმ. Münzkabinett) — მონეტების კაბინეტი, სადაც დაცული იყო კოლექციონერების მიერ შეგროვებული მასალა და წარმოებდა მათი შესწავალა. XVIII საუკუნეში ხუთი ასეთი ცენტრი შეიქმნა: სამეფო ან საიმპერატორო ნუმიზმატიკური ცენტრები ვენაში, ბერლინში, პარიზში, ლონდონსა და პეტერბურგში. 

თბილისის სახელმწიფო უნივერსიტეტში ნუმიზმატიკის კაბინეტი დაარსდა 1924 წელს აკად. ივანე ჯავახიშვილის თაოსნობით, რომელსაც დღიდან მისი დაარსებისა სათავეში ედგა თამარ ლომოური. 1931 წელს უნივერსიტეტის ნუმიზმატიკური კაბინეტის მონეტები და ინვენტარი გადაეცა საქართველოს სახელმწიფო მუზეუმს და აქ უკვე მეორე გამოჩენილი ქართველი მეცნიერის აკად. დავით ჩუბინაშვილის ინიციატივით საფუძველი ჩაეყარა ნუმიზმატიკურ უჯრედს, რომელიც შემდეგში განყოფილებად გადაიქცა.

კატეგორია:ნუმიზმატიკა
მონეტა

**მონეტა** () — ლითონის ფულის ერთეული; ლითონის რომელიმე სახეობისაგან მოჭრილი ფული, რომელსაც აქვს განსაზღვრული ფორმა, წონა, სინჯი და ღირებულება. თავდიპრველად სიტყვა „მონეტა“ იყო ქალღმერთ იუნონას ერთ-ერთი ეპითეტი და ნიშნავდა დამრიგებელს. სახელი მომდინარეობს კაპიტოლიუმის ბორცვზე (ქ. რომი) იუნონა — მონეტას ტაძარში მოთავსებული ზარაფხანისაგან, სადაც იჭრებოდა ლითონის ფული. მონეტის სამშობლოდ მიჩნეულია ლიდია. ძვ. წ. VII საუკუნიდან მონეტამ მრგვალი ფორმა მიიღო და მისი სრულფასოვნების გარანტიას სახელმწიფო იძლეოდა. მონეტის შემოღებამდე მიმოქცევაში იყო ლითონის სხვადასხვა ფორმის ზოდები.

მონეტის მოჭრა საქართველოში ძვ. წ. VI საუკუნიდან დაიწყო და სისტემატურად გრძელდებოდა 1834 წლამდე. ტერმინი მონეტა ძველ ქართულ წყაროებში არ იხსენიება. სამონეტო საქმიანობა საქართველოში განახლდა 1995 წლიდან. მონეტის მოჭრის უფლება, როგორც წესი, სახელმწიფოს კომპეტენციაა; ამდენად, მონეტა სახელმწიფოებრივი მნიშვნელობის მქონე საბუთია.

## გალერეა 

File:Achaemenid_coin_daric_420BC_front.jpg|აქემენიდების იმპერიის დარიკი, ძვ.წ. 490 წ.
File:Tetradrachm Athens 480-420BC MBA Lyon.jpg|ათენური ვერცხლის ტეტრადრაქმას რევერსი, ძვ.წ. 480-420 წ.
File:Yan State sword coins.JPG|იანის სამეფოს დანა-ფული, ძვ.წ. IV ს.-222 წ.
File:KINGS of BAKTRIA. Agathokles. Circa 185-170 BC. AR Drachm (3.22 gm, 12h). Bilingual series. BASILEWS AGAQOKLEOUS with Indian god Balarama-Samkarshana.jpg|ბაკტრიული დრახმა, ძვ.წ. 185-170 წ.
Image:Coin showing Karttikeya and Lakshmi, Ujjain, circa 150–75 BC.jpg|ინდური მონეტა მურუგანისა და ლაკშმის გამოსახულებით, ძვ. წ.75 წ.
Image:Hancoin1large.jpg|ხანის დინასტიის ჩინური ბრინჯაოს მონეტა, ძვ.წ I საუკუნე.
File:PupienusSest.jpg|პუპიენუსის სესტერცია, 238 წ.
File:Cunincpert tremissis 612190 reverse.jpg|ლომბარდიული ტრემისისი, 688-700 წ. 

## ლიტერატურა
*Angus, Ian. *Coins & Money Tokens*. London: Ward Lock, 1973. ISBN 0-7063-1811-0
სიმბოლო

მინი|სხვადასხვა რელიგიური სიმბოლოები
**სიმბოლო** ( „ნიშანი“) — გრძნობად-აღქმადი ობიექტი, რომელსაც შეთანადებული აქვს ნებისმიერი ბუნების სხვა ობიექტი, როგორც მისი მნიშვნელობა. არ არის აუცილებელი, რომ სიმბოლო ჰგავდეს თავის მნიშვნელობას. სიმბოლოს მნიშვნელობა შეიძლება იყოს როგორც ფიზიკური საგანი ან მოვლენა, ისე აზროვნებისეული ობიექტი — საგანთა თვისება, საგნობრივი ვითარება. სიმბოლო აღქმად-მატერიალურ სახეს აძლევს აზროვნების პროცესებს და ამით ქმნის ცოდნის დაგროვებას, შენახვისა და გადაცემის საშუალებას. ზოგჯერ სიმბოლოს იყენებენ „პირობითი ნიშნის“ სინონიმად და განსაზღვრავენ მას, როგორც აშკარა შეთანხმებით შემოღებულ ნიშანს.

## იხილეთ აგრეთვე
*სემიოტიკა

## ლიტერატურა
## რესურსები ინტერნეტში
*symbols.com
*Symbols meanings for hundreds of symbols
*
*სიმბოლოები და ნიშნები 
*Ancient Symbolism
*Numericana

*
კატეგორია:ბერძნული სიტყვები და ფრაზები
სიქა

**სიქა**, (< სპარს. სექქე), თეგი, ტვიფრი, რომლითაც იჭრება ლითონის ფული. თითო მონეტის მოსაჭრელად საჭიროა ორი სიქა — შუბლისა და ზურგის გამოსახულებისათვის. შუბლის სიქა იჭრებოდა გრდემლზე, ზურგისა — მოძრავი ლითონის ღეროზე. სიქაზე ამოკვეთილია ნეგატიური გამოსახულება და სამონეტო ლეგენდა. უძველეს მონეტებს (ძვ. წ. VII–VI საუკუნეებში) გამოსახულება მხოლოდ შუბლის მხარეზე აქვთ. ზედა სიქის ნაცვლად იხმარებოდა ოთხწახნაგა განიკვეთიანი რკინის ერთი ან რამდენიმე ღერო, რომელიც მონეტაზე ოთხკუთხა ღრმულს (ე. წ. quadratum incusum) ტოვებდა. ზოგჯერ ამ ღეროების ქვედა პირზე რაიმე მარტივი გამოსახულება (ვარსკვლავი, ჯვარი) იკვეთებოდა. თანდათან ეს გამოსახულება გართულდა და ძვ. წ. VI–IV საუკუნეებში გაჩნდა მონეტის ზურგის გამოსახულებაც. მონეტის შუბლისა და ზურგის სიქები პირველად გამოიყენეს ათენში პისისტრატეს დროს. უძველეს სიქას ამზადებენ ბრინჯაოსა და რკინისაგან, შემდგომში — ნაწრთობი ფოლადისაგან. ანტიკურ ხანასა და შუა საუკუნეებში თითოეულ მონეტას ჭრიდნენ ზედა სიქაზე ჩაქუჩის დარტყმით. XIX საუკუნეში გამოიგონეს მონეტის მოსაჭრელი მანქანა, რომელიც პრაქტიკულად დღემდე უცვლელად იხმარება. სიქა გაცვეთის შემდეგ იცვლებოდა, ამიტომ მათი პოვნის შემთხვევები იშვიათია. აღმოჩენილი სიქების უმეტესობა ყალბისმქნელებს ეკუთვნით. 1944 წელს გრემში ნაპოვნია ორი სიქა; ინახება სიმონ ჯანაშიას სახ. საქართველოს სახელმწიფო მუზეუმში.

## ლიტერატურა
კატეგორია:მონეტები
ფოლადი

[მინი|[ფოლადის ბაგირი]]
**ფოლადი** — რკინის დეფორმირებადი (ჭედადი) შენადნობი ნახშირბადსა (არაუმეტეს 2.14%–ისა და არანაკლებ 0,022 %-ისა) და სხვა ელემენტებთან. შავი მეტალურგიის უმნიშვნელოვანესი პროდუქტი. ფოლადის წარმოების უძველესი ხერხია ცივსაბერი პროცესი, რომელსაც საფუძვლად ედო ქურაში (მოგვიანებით შახტურ ღუმელში) რკინის აღდგენა მადნიდან ხის ნახშირით. ძველი ქართველი მელითონეები სიტყვა ფოლადს უწოდებდნენ მაგარ რკინას, რომელიც რუსულ ენაში „ბულატის“ სახელწოდებით დამკვიდრდა. ადრეული მეტალურგიის უდიდეს მიღწევად ამ სახის ფოლადი ითვლება. ასეთი ფოლადის ნამზადის ზედაპირი ტალღოვანია ან ქსოვილისებრი ბოჭკოვნებით გამოირჩევა, ახასიათებს მაღალი ფხამახვილობა, დიდი დრეკადობა და სიმტკიცე. გამოყენების სფეროს მიხედვით ფოლადი არის საკონსტრუქციო, საიარაღო და განსაკუთრებული თვისებების მქონე.
## რესურსები ინტერნეტში 
*ფოლადის მსოფლიო ასოციაცია (ინგლისური)

კატეგორია:მეტალურგია
კატეგორია:შენადნობები
კატეგორია:მასალები
ჭედვა

thumb|300px|სამჭედლო
**ჭედვა** — ლითონების წნევით დამუშავების ერთ-ერთი სახეობა, რომლის დროს იარაღი ნამზადზე ასრულებს მრავალჯერად წყვეტილ ზემოქმედებას, რის შედეგად იგი (ნამზადი) დეფორმირდება და თანდათანობით საჭირო ფორმასა და ზომას იღებს. 

ჭედვა ცნობილი იყო მანამ, სანამ ადამიანი მადნისაგან ლითონის მიღებას დაიწყებდა; მაგ., ირანში, მესოპოტამიასა და ეგვიპტეში მეტეორიტული რკინის ჭედვა ძვ. წ. IV-III ათასწლეულში იცოდნენ. თითქმის ამავე პერიოდიდან იწყებენ ლითონის დამუშავებას იბერიულ-კავკასიური მოდგმის ხალხები. საზოგადოების მატერიალურ კულტურის განვითარებაში მნიშვნელოვანი ნაბიჯი იყო სპილენძის გამოდნობა და მისი დამუშავება (ბრინჯაოს ხანა). ამ დროს ფართოდ იყენებდნენ ჭედვას. შემდგომ პერიოდში ვითარდება რკინის მეტალურგია. ამავე პერიოდში მრავალ ქვეყანაში, მათ შორის საქართველოში, დაიწყო განვითარება ჭედვის ხელოვნებამ.

ლითონს ჭედავენ (როგორც წესი, ცხლად) ფასონურ ან ბრტყელ საცემებს შორის. დაბალი მწარმოებლურობის მიუხედავად, ჭედვა ერთეულ და წვრილსერიულ წარმოებაში უნივერსალური და შეუცვლელი პროცესია, განსაკუთრებით დიდი მასის (350 ტ-მდე) ნაჭედების მისაღებად. ჭედვა მიმდინარეობს სამჭედლო უროებზე, რომელთა მვარდნი ნაწილების მასაა 1-იდან  5000 კგ-მდე, და სამჭედლო ჰიდროწნეხებზე, რომლებიც ავითარებენ 2-200 მეგნ (200-20000 ტძ) ძალას. ჭედავენ როგორც სხმულებს, ისევე ნაგლინს. დიდი მასის სხმულების ან ნამზადების ჭედვის დროს იყენებენ ამწეებს, მანიპულატორებს, გადამყირავებლებს. ჭედვის დროს უმჯობესდება ლითონის სტრუქტურა და ხარისხი.

ხარისხოვანი ნაჭედის მისაღებად უნდა დაიცვან ტემპერატურული ინტერვალი — ჭედვის დაწყებისა და დამთავრების ტემპერატურა. იგი დამოკიდებულია საჭედ მასალასა და მის ქიმიურ შემადგენლობაზე (მაგ., დაბალნახშირბადიანი ფოლადებისათვის — 1280-750°C, ლეგირებული ფოლადისათვის — 1180-850°C, სპილენძის შენადნობებისათვის — 900-700°C, ალუმინის შენადნობებისათვის — 500-380°C). 

ჭედვის ძირითადი ოპერაციებია დასმა, გამოტვიფვრა, გაწელვა, მოგორვა, გაჭოლვა, ჭრა, სამჭედლო შედუღება და სხვ.

## ლიტერატურა
** თავაძე ფ., მესხია შ., ბარქაია ვ.,* ფურცვლოვანი ლითონების ჩარხებზე დამუშავება ძველ საქართველოში, თბ., 1954;
**Охрименко Я. М.,* Технологии кузнечно-штамповочного производства, 2 исд., М., 1976;
**ლომსაძე ჯ.,* ქსე, ტ. 11, გვ. 387-388, თბ., 1987

კატეგორია:მეტალურგია
მსუბუქი ლითონი

**მსუბუქი ლითონები** — ლითონები, რომელთა სიმკვრივე 5 გრ/სმ³-ზე მცირეა. ზღვარი მსუბუქსა და მძიმე ლითონებს შორის მერყეობს. ისეთი ლითონები, როგორებიცაა ლითიუმი, ბერილიუმი, ნატრიუმი, მაგნიუმი და ალუმინი, ყოველთვის ამ ცნების ქვეშ მოიაზრება, დამატებით ლითონები ნიკელამდე. ნიკელზე მძიმე ლითონებს ხშირად მძიმე ლითონებს უწოდებენ. მსუბუქი ლითონები, ჩვეულებრივ, ნაკლებად ტოქსიკურებია, ვიდრე მძიმე ლითონები. 

მონეტების დასამზადებელ შენადნობთათვის იყენებენ მხოლოდ ალუმინის ლიგატურას, უმეტესად ეს არის ალუმინი-სპილენძი-მაგნიუმის შენადნობი. ეკონომიის მიზნით ის ფართოდ გამოიყენება წვრილი მონეტების დამზადებისას, რადგანაც მსოფლიო ბაზარზე ძვირადღირებული სპილენძისაგან დამზადებული მონეტის ფასი გადააჭარბებდა წვრილი მონეტის ნომინალურ ღირებულებას.

## სქოლიო 
კატეგორია:ლითონები
კატეგორია:მეტალურგია
კატეგორია:ქიმიური ელემენტების ჯგუფები
ჰიჯრა (კალენდარი)

მინი|ისლამური კალენდარი, მეფე ხალიდის აეროპორტის შტამპზე.
**ჰიჯრა** (არაბ. هِجْرَة – გადასახლება, გადახვეწა, ემიგრაცია) — მუსლიმურ ქვეყნებში გავრცელებული კალენდრის სახელწოდება. ხალიფა უმარ I-ის დროს (634-644) ჰიჯრა გამოცხადდა მუსლიმური წელთაღრიცხვის დასაწყისად (მუსლიმური ერა). ცნობილია მთვარისა და მზის ჰიჯრის კალენდრები. მთვარის კალენდარი გავრცელებულია ახლო და შუა აღმოსავლეთის უმეტეს მუსულმანურ ქვეყნებში, მზისა – ირანში, ავღანეთში, თურქეთში. ჰიჯრის მთვარის კალენდრის პირველი დღეა 622 წლის 16 ივლისი (მუსლიმური ტრადიციის მიხედვით, მაჰმადისა და მისი მიმდევრების (მუჰაჯირების) მექიდან მედინაში გადასახლების თარიღი), მზის კალენდრისა – 20-21 მარტი (გაზაფხულის ბუნიობის დრო). მუსლიმურ მთვარის წელიწადში 354 დღეა, თვეში – 29-30 დღე. ჰიჯრის კალენდრის დღეები 11-12-ით ნაკლებია საყოველთაოდ გავრცელებულ გრიგორიანული კალენდრის დღეებზე და ამიტომ ყოველ 33 წელიწადში ვიღებთ ერთი წლის განსხვავებას. ჰიჯრის წლების გადაყვანა გრიგორიანულზე და პირუკუ შესაძლებელია სპეციალური ფორმულებით ან ტაბულების საშუალებით.

## ლიტერატურა 
* *Цыбульский В.* Современные календари стран Ближнего и Среднего Востока . Снихронические таблицы и пояснения, М., 1964;

კატეგორია:წელთაღრიცხვა
კატეგორია:ისლამი
Turn It On Again (ტურნე)

**Turn It On Again: The Tour** — ბრიტანული პროგრესული როკ-ჯგუფ ჯენესისის 2007 წლის ევროპასა და ჩრდილოეთ ამერიკაში ჩატარებული კონცერტების სერია. ტურნე აღსანიშნავი იყო იმით, რომ ჯგუფი, დიდი პაუზის შემდეგ პირველად შეიკრიბა. ფილ კოლინზმა გადაწყვიტა დროებით დაბრუნება, 1996 წელს ოფიციალურად წასვლის შემდეგ.

ტურნეში მონაწილეობის მიღება შესთავაზეს პიტერ გებრიელს და სტივ ჰეკეტს, მაგრამ მას შემდეგ, რაც გებრიელმა უარი განაცხადა, სტუდიაში სარეპეტიციოდ არც ჰეკეტი მისულა.

სიმღერების დიდი ნაწილი სრულდებოდა განსხვავებულ ტონალობაში, ფილ კოლინზის ვოკალთან პრობლემების გამო.

## სეტლისტი 
# Duke's Intro (Behind The Lines / Duke's End)
# Turn It On Again ٭
# No Son Of Mine ٭
# Land of Confusion ٭
# In The Cage / The Cinema Show / Duke's Travels 
# Afterglow ٭
# Hold On My Heart
# Home By The Sea / Second Home By The Sea
# Follow You Follow Me
# Firth Of Fifth / I Know What I Like (In Your Wardrobe) ٭
# Mama ٭
# Ripples ٭
# Throwing It All Away ٭
# Domino: Part 1 – In the Glow of the Night, Part 2 – The Last Domino ٭
# Conversations with Two Stools (Drum Duet)
# Los Endos
# Tonight, Tonight, Tonight / Invisible Touch ٭
# I Can't Dance ٭
# The Carpet Crawlers ٭

٭ - სრულდებოდა დაბალ ტონალობაში, ფილ კოლინზის ხმის გამო.

## სქოლიო
კატეგორია:ჯენესისის ტურნეები
კატეგორია:2007 წლის საკონცერტო ტურნეები
ფილიგრანი

[მინი|ეტრუსკული ფილიგრანული ოქროს კოლოსი, [ძვ. წ. V საუკუნე.]]
მინი|პორტუგალიური ფილიგრანი
**ფილიგრანი** ( <  და ) — საიუველირო ტექნიკის ერთ-ერთი სახეობა. ამზადებენ ოქროს, ვერცხლის ან სპილენძის მავთულისაგან აჟურულ (გამჯოლ) ან ლითონის ფონზე. ფილიგრანის ტექნიკით შესრულებულ ნაწარმს აქვს მსუბუქი და დახვეწილი დეკორატიული-ორნამენტული გამოსახულება. ფილიგრანი ცნობილი იყო ძველი აღმოსავლეთის ქვეყნებში ძველ საბერძნეთსა და რომში, შუა აზიასა და კავკასიაში, დასავლეთ ევროპაში. რუსეთში გავრცელდა IX-X საუკუნეებში. განვითარების მაღალ დონეს მიაღწია XII-XIII საუკუნეებში. აყვავდა XV საუკუნეში. საბჭოთა პერიოდში ფილიგრანის ტექნიკას ფართოდ იყენებენ სამხატვრო წარმოებაში. 

საქართველოში ფილიგრანი ცნობილი იყო ძვ. წ. I ათასწლეულიდან (თრიალეთის არქეოლოგიური გათხრების შედეგად ალმოჩენილი ნივთები). ძვ. წ. I ათასწლეულში ფილიგრანის ტექნიკამ განვითარების მაღალ დონეს მიაღწია (ვანი, არმაზისხევი და სხვა). ფილიგრანის ტექნიკის ტრადიცია გაგრძელდა შუა საუკუნეებში (ანჩისხატის (X საუკუნე), ხახულის ხატის (XII საუკუნე) ფილიგრანული ნამუშევრები). საბჭოთა პერიოდში ფილიგრანის ტექნიკით მუშაობდნენ თბილისელი და ახალქალაქელი ოსტატები.

## ლიტერატურა
კატეგორია:საიუველირო საქმიანობა
აფინაჟი

**აფინაჟი**, ( „გაწმენდა“) — მაღალი სიწმინდის კეთილშობილი ლითონების მიღების პროცესი, ლითონთა რაფინირების ერთ-ერთი სახეობა. პროცესი ხორციელდება კეთილშობილი ლითონების დაყოფისა და მათგან მინარევების გამოყოფის გზით. ცნობილია აფინაჟის სამი მეთოდი: ელექტროლიზური, სველი და მშრალი. 

*ელექტროლიზურ მეთოდს* ძირითადად ოქროსა და ვერცხლის აფინაჟითვის იყენებენ (კათოდზე დაილექება სუფთა ლითონი, მინარევი კი ლამის სახით გამოიყოფა). ამ წესით მიიღება 999,9 სინჯის ოქრო.ელექტროლიზური მეთოდის გამოყენებისას ტექნოლოგიური პროცესი ნაკლებ ხარჯს მოითხოვს; ამასთანავე მიღებული ლითონი მაღალი სიწმინდისაა. ამ მეთოდით მიიღება აგრეთვე პლატინის ჯგუფის ლითონები რომელიმე სხვა ლითონის ტანაპროდუქტების სახით;

*სველი მეთოდით* (ლითონების თეზაფში გახსნა და შემდეგ სხბვადასხვა რეაგენტით ხსნარებიდან მათი გამოყოფა), იღებენ პლატინას, პლადიუმს, ირიდიუმს, რადიუმსა და ამ ჯგუფის სწხვა ლითონება; 

*მშრალი მეთოდით* — ოქროს (გამდნარ ლითონს ამუშავებენ ქლორით, რის შედეგად არაკეთილშობილი მინარევებისაგან წარმოქმნილი ქლორიდები აქროლდება, ვერცხლის ქლორიდი კი ამოტოვტივდება გამდნარი სუფთა ოქროს ზედაპირზე). ოქროს სინჯის 996,5, ქლორიდიდან აღდგენილი ვერცხლისა კი — 999,0.

## იხილეთ აგრეთვე 
* მყნობა

## ლიტერატურა 
* *Плаксин И. Н.,* Металлургия благородных металлов, М., 1958;
* ქსე, ტ. 2, გვ. 17, თბ., 1977

კატეგორია:მეტალურგია
აიუს ლოკუციუსი

**აიუს ლოკუციუსი** () — რომაული ღვთაება. გადმოცემის თანახმად ერთ ღამეს, რომზე გალების თავდასხმამდე ერთი წლით ადრე, რომაელებს საიდუმლო ხმამ მტრის მოახლოვება აუწყა, მაგრამ მაშინ ამას ყურადღება არავინ მიაქცია და მიივიწყეს. ერთი წლის შემდეგ, რომს მართლაც შეესიენ გალები და მიწასთან გაასწორეს. როდესაც გალები წავიდნენ და რომაელებმა დანგრეული ქალაქის აღდგენა დაიწყეს, გაახსენდათ საიდუმლო ხმა, რომელმაც ეს უბედურება აუწყა და მათ კი არ მოუსმინეს. ამ დანაშაულის გამოსყიდვის მიზნით, რომაელებმა საიდუმლო ხმას პალაცინუმის ბორცვზე ტაძარი აუგეს. ცოტა მოგვიანებით დამოუკიდებელ ღვთაებად აღიარეს და აიუს ლოკუციუსი უწოდეს (სახელწოდება მომდინარეობს ლათინური სიტყვებიდან aio და loquor — ვლაპარაკობ, ვამბობ).

კატეგორია:რომაული ღმერთები
აკადემოსი

**აკადემოსი** (ბერძნ. Ἀκάδημος) — ატიკელი გმირი, რომელმაც დიოსკურებს თეზევსისაგან მოტაცებული ელენეს ადგილსამყოფელი ასწავლა.

ისტორიულ პერიოდში ქალაქის კედლის გარეთ, ათენელები აჩვენებდნენ აკადემოსის საფლავს. საფლავის გარს ერტყა ეგრეთ წოდებული აკადემიის წმინდა ჭალა, რომლის სახელწოდება გმირის სახელთანაა დაკავშირებული. ძვ. წ. IV საუკუნეში ამ ჭალაში ფილოსოფოსი პლატონი ლექციებს უკითხავდა თავის მსმენელებს. პლატონის ამ სკოლას *აკადემია* ეწოდა. აქედან მომდინარეობს აკედემიის სახელიც.

კატეგორია:ბერძნული მითოლოგია
აკა ლარენცია

**აკა ლარენცია** (ლათ. Acca Larentia) — ძველიტალიური ღვთაება. გვიანდელი მითების მიხედვით, იგი მწყემს ფაუსტულუსის ცოლია. ფაუსტულუსმა იპოვა გადაგდებული რემუსი და რომულუსი და აღსაზრდელად მიუყვანა თავის ცოლს აკა ლარენციას. გადმოგცემენ, რომ აკა ლარენციას თორმეტმა ვაჟმა არვალელი ძმების პირველი კოლეგია შექმნეს. აკა ლარენციას ზოგჯერ დეა დიასთანაც აიგივებენ.

კატეგორია:რომაული მითოლოგია
კატეგორია:რომაული ქალღმერთები
კატეგორია:მიწათმოქმედების ქალღმერთები
კატეგორია:ძველი დროის კურტიზანები
საერთაშორისო ორგანიზაცია

**საერთაშორისო ორგანიზაცია** — სახელმწიფოთაშორისი, მთავრობათშორისი ან არასამთავრობო ხასიათის მუდმივი გაერთიანება, შექმნილი საერთაშორისო შეთანხმების საფუძველზე, საერთაშორისო პრობლემების ერთობლივად გადასაჭრელად. ამ ტერმინით ძირითადად აღნიშნავენ სახელმწიფოთაშორისსა და მთავრობოთაშორის ორგანიზაციებს, როგორიცაა გაერო, ევროპის საბჭო, მსოფლიო სავაჭრო ორგანიზაცია და მისთ. ამგვარი ორგანიზაციების საქმიანობის სფერო და მიზნები საზოგადოების ინტერესშია, თუმცა ზოგიერთი მათგანი უფრო სპეციფიკური მიზნისთვის არის შექმნილი (მაგ. ოპეკი).

## რესურსები ინტერნეტში
* საერთაშორისო ორგანიზაციების ბაზა 

*
ორგანიზაცია
ბილონური მონეტა

**ბილონური მონეტა** ( — დაბალსინჯიანი ვერცხლი) — არასრულფასოვანი ლითონის მონეტა, რომლის ნომინალური ღირებულება აღემატება შემცველი ლითონის ღირებულებასა და მოჭრის ხარჯს. ბილონური მონეტა ასრულებს მიმოქცევის საშუალების ფუნქციას, მიმოქცევაში ცვლის სრულფასოვან ოქროსა და ვერცხლის ფულს და ღირებულების ნიშანია. მას ჩვეულებრივ დაბალი სინჯის ვერცხლის ან სპილენძის, ნიკელის, ალუმინისა და მათი შენადნობებისაგან ჭრიან. 1933 წლიდან ყველა ქვეყანაში მხოლოდ ბილონური მონეტა შემოდის მიმოქცევაში.

## ლიტერატურა 
კატეგორია:ნუმიზმატიკა
კატეგორია:მონეტები
აკამანტი

**აკამანტი** (ბერძნ. Ἀκάμας, -αντος) — "დაუღალავი" — ბერძნულ მითოლოგიაში რამდენიმე პერსონაჟს ეწოდება. ქვემოთ ჩამოთვლილი სამივე აკამანტი ტროას ომში იღებდა მონაწილეობას. პირველი პერსონაჟი ერთადერთია, რომელიც ჰომეროსს არ ჰყავს ნახსენები.

## აკამანტი თეზევსის ძე 
**აკამანტი** იყო თეზევსისა და ფედრას ვაჟი. დემოფონტეს ნახევარძმა. ვერგილუსს აღუნიშნავს, რომ აკამანტი ტროას ცხენში იმყოფებოდა.

## აკამანტი ევსორეს ძე 
ტროელების დასახმარებლად მისული თრაკიელი ბელადი.

## აკამანტი ანტენორის ძე 
ტროელი მეომარი, ანტენორისა და თეანოსის ვაჟი.

კატეგორია:ბერძნული მითოლოგია
კატეგორია:ტროის ომის მონაწილეები
კატეგორია:ილიადას პერსონაჟები
კატეგორია:ტროელები
Relics (ალბომი)

***Relics*** (), ქვესათაურით ***A Bizarre Collection of Antiques & Curios*** — ინგლისური პროგრესული როკ-ჯგუფ პინკ ფლოიდის 1971 წლის კომპილაციური ალბომი. იგი გამოირჩევა იმით, რომ გარდა მოგვიანებით სხვადასხვა კრებულებში შეტანილი სიმღერების გარდა, შეიცავს როჯერ უოტერსის იშვიათ სიმღერას „Biding My Time“. ალბომის გარეკანზე გამოსახულია ნიკ მეისონის მიერ დახატული ნივთების კომპოზიცია. მოგვიანებით, CD-ის გარეკანის დიზაინისთვის ნიკ მეისონმა იგივე კომპოზიცია გადაიტანა მსგავსი, რეალისტური კონსტრუქციის სახით.

## ისტორია 
ალბომი თავის დროზე იშვიათ გამოცემად იქცა, რადგან ჯგუფის ნებართვის გარეშე გამოიცა და მალევე ამოიღეს გაყიდვიდან.

დისკის *The Early Singles* გამოცემამდე (1992), *Relics* ცნობილი იყო იმით, რომ  შეიცავდა პინკ ფლოიდის პირველ სინგლებს, „Arnold Layne“ და „See Emily Play“. დისკში ასევე შეტანილია როჯერ უოტერსის „Biding My Time“, რომელიც სრულდებოდა 1969 წლის კონცერტებზე. მას კონცერტებიდან მსმენელი იცნობდა, როგორც Work/Afternoon.

დისკმა ბრიტანულ რეიტინგში #34 ადგილს მიაღწია, ხოლო ამერიკულში - #153 ადგილს. მეორე ბრიტანული გამოცემა #48 ადგილზე გავიდა.

## სიმღერების სია
### მხარე 1
### მხარე 2
Capitol-ის აუდიოკასეტის გამოცემაში (4N-16234) სიმღერების თანმიმდევრობა განსხვავდება.

## ყდა 
ალბომის გარეკანის ავტორია ნიკ მეისონი. მისივე აღიარებით, ეს მისი ერთადერთი ნორმალური ნამუშევარია.

როდესაც ალბომი გამოვიდა კომპაქტ დისკის სახით, დიზაინერ სტორმ თორგერსონის ჩანაფიქრით, ნიკ მეისონმა შექმნა გარეკანის ახალი ვერსია, რომელზეც ორიგინალზე გამოსახული ყველა ობიექტი გადატანილია რეალური სახით - ანუ დამზადებულია რეალური საგნებისგან.

## დამატებითი ინფორმაცია 
* აშშ გამოცემაზე გამოსახული ოთხთვალიანი ნიღაბი სინამდვილეში არის ბოთლის გასახსნელი
* როგორც ცნობილია, სიმღერაში Remember a Day უკრავს როგორც სიდ ბარეტი, ასევე დეივიდ გილმორიც
* აუდიოკასეტაზე სიმღერა სხვა თანმიმდევრობით არის ჩაწერილი

## პერსონალი 
* სიდ ბარეტი – გიტარა, ვოკალი
* როჯერ უოტერსი – ბას გიტარა, გიტარა, ვოკალი
* დეივიდ გილმორი – გიტარა, ვოკალი
* რიჩარდ რაიტი – ვოკალი, ორგანი
* ნიკ მეისონი – დასარტყმელი საკრავები, პერკუსია
* ნორმან სმითი – დასარტყმელი საკრავები და დამატებითი ვოკალი (Remember a Day)
* ჯეიმზ გათრი – რემასტერინგი
* დაგ საქსი - მასტერინგი

## ჩარტები და სერტიფიცირებები
### ჩარტები
### სერტიფიცირებები 
## სქოლიო 
კატეგორია:პინკ ფლოიდის კომპილაციური ალბომები
კატეგორია:1971 წლის კომპილაციური ალბომები
კატეგორია:EMI Records-ის კომპილაციური ალბომები
კატეგორია:Capitol Records-ის კომპილაციური ალბომები
კატეგორია:Harvest Records-ის კომპილაციური ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ნორმან სმითის პროდიუსერობით
კატეგორია:ალბომები დეივიდ გილმორის პროდიუსერობით
კატეგორია:ალბომები ჯო ბოიდის პროდიუსერობით
კატეგორია:B-მხარეების კომპილაციური ალბომები
კატეგორია:ალბომები Hipgnosis-ის გარეკანის დიზაინით
აკამანტი თეზევსის ძე

**აკამანტი** (ბერძნ. Ἀκάμας, -αντος) — ათენელი გმირი, თეზევსისა და ფედრას ვაჟი. გადმოცემის თანახმად, აკამანტი დიომიდესთან ერთად ტროაში გაგზავნეს მოსალაპარაკებლად ელენეს მშვიდობიანი გზით დაბრუნების თაობაზე. აკამანტს ტროაში პრიამოსის ქალიშვილი ლაოდიკე შეუყვარდა და მასთან კავშირით შეეძინა ვაჟი მუნიტოსი. მას შემდეგ, რაც ელჩთა მოთხოვნა უარყვეს და ტროას ომი დაიწყო, აკამანტი თავის ძმა დემოფონტესთან ერთად, ბერძნების მხარეზე იბრძოდა. აკამანტი სხვა გმირებთან ერთად იმყოფებოდა "ტროას ცხენში". ომის დამთავრების შემდეგ, სხვა ბერძენი გმირების მსგავსად, აკამანტმაც დიდ ხანს იხეტიალა, სანამ შინ დაბრუნდებოდა. ხეტიალში იგი კუნძულ კვიპროსზე გადავიდა და იქ კოლონია დააარსა. შინ დაბრუნების შემდეგ, აკამანტი დემოფონტესთან ერთად ათენის მმართველად ითვლებოდა.

კატეგორია:ბერძნული მითოლოგია
კატეგორია:ტროის ომის მონაწილეები
პოლიტიკის მეცნიერება

**პოლიტიკის მეცნიერება**, *პოლიტოლოგია* — მეცნიერება პოლიტიკაზე, ანუ ადამიანთა ცხოვრებისეული მოღვაწეობის განსაკუთრებულ ფორმაზე, რომელიც დაკავშირებულია ძალაუფლებრივ ურთიერთობებზე, საზოგადოების სახელმწიფო-პოლიტიკურ ორგანიზაციაზე, პოლიტიკურ ინსტიტუტებზე, პრინციპებზე, ნორმებზე, რომელთა მოქმედების მიზანი საზოგადოების ფუნქციონირების, ადამიანთა და საზოგადოებასა და სახელმწიფოს შორის ურთიერთობის უზრუნველყოფაა. პოლიტიკის მეცნიერება ხშირად განიხილება, როგორც ხელოვნებისა და მეცნიერების პრაგმატული გამოყენება იმის განსასაზღვრად თუ „ვინ რას იღებს, როდის და როგორ“, რაც ხშირად ბუნდოვანს ტოვებს კითხვას „რატომ“. პოლიტიკის მეცნიერებას რამდენიმე ქვესფერო გააჩნია: პოლიტიკური თეორია, საჯარო პოლიტიკა, სახელმწიფო პოლიტიკა, საერთაშორისო ურთიერთობები და შედარებითი პოლიტიკა.

პოლიტიკის მეცნიერება არის მეთოდოლოგიურად მრავალფეროვანი. შეიცავს დისციპლინებს, როგორებიცაა: კლასიკური პოლიტიკური ფილოსოფია, სტრუქტურალიზმი, ბიჰევიორიზმი, რეალიზმი, პლურალიზმი და ინსტიტუციონალიზმი. როგორც სოციალური მეცნიერებების ერთ-ერთი განშტოება, იყენებს ისეთ მეთოდებს და ტექნიკას, რაც გამოკველებთან არის კავშირში: ისტორიულ დოკუმენტებს და ოფიციალურ ჩანაწერებს, მეორად რესურსებს, როგორიცაა საგაზეთო სტატიებს, ნარკვევებს და სტატისტიკურ ანალიზებს. 

## სქოლიო
აკარნანი

**აკარნანი** (ბერძნ. Ἀκαρνάν) — ალკმეონისა და კალიროეს ვაჟი. კალიროე ზევსს შეევედრა, რომ მისი ვაჟები მალე გაზრდილიყვნენ, რათა მოსწრებოდა მათგან მამის მკვლელისათვის სამაგიეროს მიზღვას. ზევსმა შეისმისნა ქალის ვედრება და მისი შვილები მსწაფლ ძლევამოსილ გმირებად აქცია. მათ სამაგიერო მართლაც გადაუხადეს მამის მკვლელს — აიღეს და მიწასთან გაასწორეს ფსოტიდა ბეოტიაში. მოპოვებუული განძეულობა — ჰარმონიას სამკაულები და პეპლოსი დელფოს სამისნოს შესწირეს. ლეგენდის თანახმად, აკარნანი აკარნანიის დამაარსებელი და ეპონიმია.

კატეგორია:ბერძნული მითოლოგია
აკიდი

**აკიდი** (ბერძნ. Ἂκις -ιδος) — მდინარე აკიდის ღვთაება სიცილიაში. გადმოცემის თანახმად, ფავნის ვაჟს, სიცილიელ მწემსს — აკიდს შეუყვარდა ფერია გალათეა და ამისათვის მოკლა პოლიფემოსმა. მოკლული აკიდის სისხლი მდინარედ გადაიქცა და მდინარეს მოსახლეობამ *აკიდი* უწოდა. მითი გამოიყენა და დაამუშავა ოვიდიუსმა.

კატეგორია:ბერძნული მითოლოგია
კატეგორია:ზღვის და მდინარის ღმერთები
აკესო

**აკესო** (ბერძნ. Άκεσώ) — მკურნალობის პროცესის ქალღმერთი ძველ საბერძნეთში. ასკლეპიოსისა და ეპიონეს ქალიშვილი, იასოს, ჰიგეას, პანაკეასა და ეგლის და, აპოლონის შვილიშვილი. დისგან, პანაკეასგან, განსხვავებით, აკესო გამოხატავდა მკურნალობის პროცესს და არა — თვითონ სამკურნალო პრეპარატს. მისი მამაკაცური ანალოგი იყო აკესისი. ბერძნულ სკულპტურულ რელიეფებში აკესო გამოსახული იყო მის მამას, ასკლპეიოსსა, და დებთან, ჰიგეასთან, პანაკეასა და იასოსთან, ერთად.

## სქოლიო
კატეგორია:ბერძნული ქალღმერთები
კატეგორია:მედიცინის ქალღმერთები
კატეგორია:ღმერთები ანბანის მიხედვით
აკო, ალფიტო და მორმო

**აკო, ალფიტო და მორმო** () — ძველ საბერძნეთში არსებული საფრთხობელები, რომლებითაც აშინებდნენ ხოლმე მოუსვენარ და მტირალ ბავშვებს.

კატეგორია:ბერძნული მითოლოგია
აკმონი

**აკმონი** () — ბერძნულ მითოლოგიაში რამდენიმე პერსონაჟია:

* **აკმონი** — ერთ-ერთი დიქტილთაგანი, დაქტილესა და იდეას ვაჟი, რომელიც გრდემლთან ან კორიბანტებთან აცოცირდებოდა.

* **აკმონი** — ფრიგიელი მეფე, რომლის სახელიც აკმონიას უკავშირდება; იგი იყო მიგდონეს მამა და მისი წინამორბედი.

* **აკმონი** — დიომედეს თანაშემწე იტალიაში, რომელიც ჩიტად გადააქციეს.

* რომაულ მითოლოგიაში, **აკმონი** იყო ენევსის მეგობარი; კლიტიოსის (ეოლოსის ძის) შვილი.

## სქოლიო
კატეგორია:ბერძნული მითოლოგია
კატეგორია:რომაული მითოლოგია
კატეგორია:ენეიდას პერსონაჟები
კატეგორია:მითური მეფეები
აკრისიოსი

**აკრისიოსი** () — ძველბერძნულ მითოლოგიაში, აგლაიას ვაჟი. არგოსის მეფე. დანაეს მამა. მოხსენიებულია ჰომეროსის ილიადაში.

## იხილეთ აგრეთვე 
* პერსევსი

## სქოლიო
კატეგორია:ბერძნული მითოლოგია
კატეგორია:აბანტიდები
კატეგორია:მითური მეფეები
ნიკოლ შერზინგერი

**ნიკოლ პრესკოვია ელიკოლანი ვალიენტე შერზინგერი** (ასევე  **ნიკოლ კი**) (ინგლ. Nicole Prescovia Elikolani Valiente Scherzinger) (დ. 29 ივნისი, 1978) — ამერიკელი მომღერალი, მოცეკვავე, სიმღერების ავტორი და მსახიობი, ფართო მასებში უფრო ცნობილი, როგორც Pussycat Dolls-ის წამყვანი ვოკალისტი.

## ადრეული ცხოვრება 
შერზინგერი ჰავაიზე დაიბადა, ფილიპინელი მამის და ჰავაელ/რუსი დედის ოჯახში. მისი დედა, როზმარი, მამამისს დაშორდა და ლუიზვილში, კენტუკი გადავიდა, ნიკოლის მამინაცვალთან გერი შერზინგერთან საცხოვრებლად, მის და კე'ალასთან ერთად. ნიკოლი თავის აღზრდას ახასიათებს როგორც "კონსერვატიულ კათოლიკურად". განათლება მეიზიკის საშუალო სკოლაში მიიღო. შემდეგ მან შემსრულებლური ცხოვრება დაიწყო ლუიზვილში, სადაც გაკვეთილებს იღებდა ახალგაზრდა შემსრულებელთა ხელოვნების სკოლაში duPont Manual High School-ასთან და ამავე დროს გამოდიოდა ლუიზვილის მსახიობთა თეატრში. შერზინგერს თეატრალურ გამოსვლებში წამყვანი ადგილი რაითის სახელმწიფო უნივერსიტეტშიც ეჭირა, მაგრამ მან 1999 წელს სწავლას თავი დაანება და რპკ-ჯგუფ Days of the New-ში ბეკ-ვოკალს ასრულებდა.

## ჩანაწერული კარიერა 
### 1999-2001 
შერზინგერი Days of the New-ის მეორე ალბომზე გამოჩნდა, რომელიც 1999 წელს დარელიზდა. მან ასევე ორი ტრეკი ჩაწერა ბარი დრეიკის FOB-თან, რომლებიც 2001-ში გამოვიდა.

### Eden's Crush 
2001 წელს, შერზინგერი მონაწილეობას იღებდა The WB-ს სატელევიზიო შოუს Popstars-ის საპრემიერო სეზონში, რითაც ადგილი მოიპოვა გოგონათა პოპ-ჯგუფში Eden's Crush. ჯგუფის 2001 წლის სინგლი, "Get Over Yourself", პიკის დროს გაყიდვებით #1 ადგილზე იყო და ბილბორდის ცხელი 100-ეულის ტოპ ათულშიც შევიდა. მეორე სინგლად არჩეულ იქნა "Love This Way" *Popstars*-ის ალბომიდან; თუმცა, მათი ხმის ჩამწერი კომპანია, London-Sire Records, გაკოტრდა და ჯგუფი საბოლოოდ დაიშალა. სიმღერების ავტორმა, კარა დიოგარდიმ ერთი ტრეკი დაწერა ალბომისთვის, და მოგვიანებით აგრძელებდა მუშაობას შერზინგერთან PCD-ზე და Her Name Is Nicole-ზე.

## დისკოგრაფია
* *Killer Love* (2011)

## რესურსები ინტერნეტში
*
*

კატეგორია:ამერიკელი პოპ-მომღერლები
კატეგორია:ამერიკელი რიტმ-ენდ-ბლუზ მომღერლები
კატეგორია:ამერიკელი ქალი მომღერლები
კატეგორია:დაბადებული 1978
კატეგორია:დაბადებული 29 ივნისი
კატეგორია:ცოცხალი ადამიანები
ალეტესი

**ალეტესი** (ბერძნ. Ἀλήτης) — ჰერაკლეს შთამომავალი, მან დაიპყრო კორინთო და იქიდან განდევნა სიზიფოსის შთამომავლები. ალტესი ათენის დაპყრობასაც ცდილობდა, მაგრამ ვერ შესძლო ათენის მეფის — კოდროსის მიერ თავის მსხვერპლად შეწირვის გამო.

## ალტესი ეგისთეს ძე 
ეს **ალტესი** ეგისთეს ვაჟია. როდესაც ორესტე ტავრიდაში გაემგზავრა, მიკენის ტახტს ალეტესი დაეუფლა, მაგრამ შემდეგ ტახტი კვლავ ორესტემ დაიბრუნა. ალეტესის შესახებ ტრაგედია დაუწრია სოფოკლეს, რომელსაც ჩვენამდე არ მოუღწევია.

კატეგორია:ბერძნული მითოლოგია